CELEX: 32019D1299
Language: hr
Date: 2019-07-31 00:00:00
Title: Provedbena odluka Vijeća (ZVSP) 2019/1299 od 31. srpnja 2019. o provedbi Odluke (ZVSP) 2015/1333 o mjerama ograničavanja s obzirom na stanje u Libiji

2.8.2019   
               
               
                  HR
               
               
                  Službeni list Europske unije
               
               
                  L 204/44
               
            
         PROVEDBENA ODLUKA VIJEĆA (ZVSP) 2019/1299
         od 31. srpnja 2019.
         o provedbi Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 31. stavak 2.,
         uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1), a posebno njezin članak 12. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 31. srpnja 2015. donijelo Odluku (ZVSP) 2015/1333.
                  
               
                     (2)
                  
                  
                     U skladu s člankom 17. stavkom 2. Odluke (ZVSP) 2015/1333 Vijeće je preispitalo popise osoba i subjekata uvrštenih na popis koji su navedeni u prilozima II. i IV. toj odluci.
                  
               
                     (3)
                  
                  
                     Unos u vezi s jednom osobom trebalo bi ukloniti iz Priloga II. Odluci (ZVSP) 2015/1333, a unose u vezi s dvije osobe trebalo bi ukloniti iz Priloga IV. toj odluci.
                  
               
                     (4)
                  
                  
                     Odluku (ZVSP) 2015/1333 trebalo bi na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Prilozi II. i IV. Odluci (ZVSP) 2015/1333 mijenjaju se u skladu s Prilogom ovoj Odluci.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 31. srpnja 2019.
            
               
                  Za Vijeće
               
               
                  Predsjednica
               
               T. TUPPURAINEN
            
         
         
            (1)  SL L 206, 1.8.2015., str. 34.
         
      
      
         
            PRILOG
            Odluka (ZVSP) 2015/1333 mijenja se kako slijedi:
            
                        1.
                     
                     
                        U Prilogu II. (Popis osoba i subjekata iz članka 8. stavka 2.), unos 1. (koji se odnosi na ABDUSSALAMA, Abdussalama Mohammeda) briše se s popisa navedenog u dijelu A. (Osobe).
                     
                  
                        2.
                     
                     
                        U Prilogu IV. (Popis osoba i subjekata iz članka 9. stavka 2.), unos 1. (koji se odnosi na ABDUSSALAMA, Abdussalama Mohammeda) i unos 14. (koji se odnosi AL-BAGHDADIJA, dr. Abdulqadera Mohammeda) brišu se s popisa navedenog u dijelu A. (Osobe).